সৌদী আরব প্রবাসী নারায়ণগঞ্জ জেলা বিএনপির সভাপতি এইচ এম নুরুল হক (নুরু) বলেছেন, নারায়ণগঞ্জের রুপগঞ্জসহ বিভিন্ন থানায় দলের নেতাকর্মীদের নামে মিথ্যা বানোয়াট কাল্পনিক গল্প বানিয়ে শুধুমাত্র আগামী নির্বাচনকে টার্গেট করে বিএনপি নেতাকর্মীদের দমাতেই মামলা দায়ের করছে পুলিশ। ঘটনার কোন কিছু না ঘটলেও ভৌতিক এসব মামলায় দলের জেলার শীর্ষ নেতাদের জড়িয়ে তাদেরকে রাজপথ ও নির্বাচনী কার্যক্রমসহ সকল রাজনৈতিক কার্যক্রম থেকে দূরে রাখতে চেষ্টা করছে। এসব করেও তাদের শেষ রক্ষা হবেনা, সময় ফুরিয়ে এসেছে।